รักษาไฮเปอร์ไทรอยอยู่ครับประมาณ2ปีผลเลือดล่าสุด tsh=6.0796 uIU/mL T4=0.98ng/dL T3=2.66pg/mL จากทีทานยามา1เม็ด มาประมาณ4เดือน ให้หยุดยาอยากทราบว่าทำมั้ยต้องหยุดไปเลยครับ
สวัสดีค่ะ ค่า TSH (thyroid stimulating hormone เป็นฮอร์โมนที่สร้างจากต่อมใต้สมอง (pituitary gland) ทำหน้าที่กระตุ้นให้ต่อมไทรอยด์สร้างฮอร์โมน T3 (triiodothyronine) และ T4 (thyroxine) ระดับค่าปกติคือ 0.3-4.5 mIU/L ดังนั้น หากวัดได้ 6.0796 ถือว่าสูงกว่าปกติค่า Free T3 คือค่าฮอร์โมน triiodothyronine ที่สร้างจากต่อมไทรอยด์เช่นกัน ซึ่งค่าปกติคือประมาณ 1.4-4.4 pg/dL ดังนั้น หากวัดได้ค่า 2.66 ng/dl ถือว่าอยู่ในเกณฑ์ปกติค่า Free T4 คือค่าฮอร์โมน thyroxine ที่สร้างจากต่อมไทรอยด์ ซึ่งค่าปกติคือประมาณ 0.7-1.9 ng/dl ดังนั้น หากวัดได้ค่า 0.98 ng/dL ถือว่าอยู่ในเกณฑ์ปกติดังนั้น เนื่องจากค่าไทรอยด์ฮอร์โมน Free T3 และ Free T4 ได้อยู่ในเกณฑ์ปกติแล้ว และค่า TSH เริ่มสูงกว่าปกติ ดังนั้น ก็ควรหยุดทานยาตามที่แพทย์แนะนำค่ะ หลังจากนั้น แพทย์ก็จะนัดตรวจเลือดติดตามเป็นระยะๆ ต่อไป หากค่าไทรอยด์ฮอร์โมนป็นปกติดี ก็ไม่ต้องกลับไปทานยาอีกค่ะ แต่หากค่ากลับมาผิดปกติอีก ก็อาจต้องเริ่มทานยาอีกครั้งค่ะ